Velasquita Ramírez
Velasquita Ramírez [βelaskita ramireθ] bila je kraljica Leona kao prva supruga kralja Bermuda II Leonskog. Roditelji kraljice Velasquite nepoznati su. Kraljica je, prema jednom natpisu, bila filia Ranimiri – »Ramirova kći«. Manuel Risco iznio je teoriju prema kojoj je Velasquita bila dijete kralja Ramira II Leonskog. Suvremeni stručnjaci smatraju da je Velasquita mogla biti kći Ramira Menéndeza. Velasquita se udala za Bermuda II te je njihova kći bila infanta Kristina Bermúdez. Velasquita je postala redovnica nakon rastave.